ПРОТОКОЛ № 7
от заседание на Комисия по дисциплинарните производства
на Висшия съдебен съвет,
проведено на 19 февруари 2013 г.

Днес, 19 февруари 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								СВЕТЛА ПЕТКОВА
								ГАЛЯ ГЕОРГИЕВА
								ЯСЕН ТОДОРОВ

ОТСЪСТВАТ: Михаил Кожарев и Милка Итова 

На заседанието присъстват Галина Карагьозова, Незабравка Стоева и Калин Калпакчиев – членове на Комисия по предотвратяване и установяване на конфликт на интереси и взаимодействие с ИВСС (КПУКИВИВСС).
От администрацията на ВСС: Деница Захариева - старши експерт - юрисконсулт в „НДПП” в дирекция  “Правна”.

	По дневния ред

1.ОТНОСНО: Изслушване на .................... – съдия в Софийски градски съд (СГС) и Владимира Янева – председател на СГС във връзка със сигнал от ....................., относно забава при изготвяне на мотиви по НОХД № 253/2007 г. по описа на СГС, НО, 8 състав, ведно със сигнал от ..................... за нeизготвени мотиви към присъда по НОХД № 4224/2004 г. по описа на СГС. 
.....................
Галина Карагьозова, Незабравка Стоева и Калин Калпакчиев – членове на КПУКИВИВСС напуснаха залата. 

След изслушването на ..................... – съдия в СГС съд и Владимира Янева – председател на СГС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

След получаване на предложението от Владимира Янева – председател на Софийски градски, преписката да се докладва в заседание на комисията. 

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните  допълнителни точки:
- Предложение от Яни Бахчеванов – председател на Апелативен съд - Бургас, за образуване на дисциплинарно производство и налагане на дисциплинарно наказание по чл. 308, ал. 1, т. 4 от ЗСВ – понижаване в ранг „съдия в Апелативен съд” за срок от една година и шест месеца на ...................... – съдия в Апелативен съд - Бургас.
- Определяне на представител на Комисия по дисциплинарните производства към ВСС за участие в заседанията на Гражданския съвет към ВСС.
- Писмо от Владимир Чавдаров – окръжен прокурор на Окръжна прокуратура – Варна в изпълнение на решение на комисията по протокол № 5/5.02.2013 г. във връзка със сигнал от ...................... - следовател в Окръжен следствен отдел в Окръжна прокуратура - Варна, срещу действията на окръжния прокурор на Окръжна прокуратура - Варна.

 Заседанието на комисията продължава по обявения дневен ред.

2.ОТНОСНО: Решение на Върховния административен съд – VІ отделение, с което отхвърля жалбата на ....................... от гр. Айтос срещу решение на Висшия съдебен съвет по протокол № 29/12.07.2012 г., т. 10 – наложено дисциплинарно наказание „забележка”, ведно с особено мнение от съдия Атанаска Дишева.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението на Върховния административен съд – VІ отделение, с което отхвърля жалбата на ...................... от гр. Айтос срещу решение на Висшия съдебен съвет по протокол № 29/12.07.2012 г., т. 10 – наложено дисциплинарно наказание „забележка”, ведно с особено мнение от съдия Атанаска Дишева.

Допълнителни точки 

1.ОТНОСНО: Предложение от Яни Бахчеванов – председател на Апелативен съд - Бургас, за образуване на дисциплинарно производство и налагане на дисциплинарно наказание по чл. 308, ал. 1, т. 4 от ЗСВ – понижаване в ранг „съдия в Апелативен съд” за срок от една година и шест месеца на ..................... – съдия в Апелативен съд - Бургас.
Приложение: Предложение вх.№ 11-04-020/12.02.2013 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението на Яни Бахчеванов – председател на Апелативен съд - Бургас, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т. 4 от ЗСВ – понижаване в ранг „съдия в Апелативен съд” за срок от една година и шест месеца на .................... – съдия в Апелативен съд - Бургас.

2.ОТНОСНО: Определяне на представител на Комисия по дисциплинарните производства към ВСС за участие в заседанията на Гражданския съвет към ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	Определя г-жа Светла Петкова за участие в заседанията на Гражданския съвет към Висшия съдебен съвет.

3.ОТНОСНО: Писмо от Владимир Чавдаров – окръжен прокурор на Окръжна прокуратура – Варна в изпълнение на решение на комисията по протокол № 5/5.02.2013 г. във връзка със сигнал от ...................... - следовател в Окръжен следствен отдел в Окръжна прокуратура - Варна, срещу действията на окръжния прокурор на Окръжна прокуратура - Варна.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да се уведоми ...................... - следовател в Окръжен следствен отдел в Окръжна прокуратура – Варна, че от извършената от комисията проверка и събраните по преписката материали не са установени данни Владимир Чавдаров – окръжен прокурор на Окръжна прокуратура – Варна да е нарушил правомощията си по администриране на досъдебните производства и при упражняване на правата си по реда на глава ХVІ от ЗСВ.

19.02.2013 г.			                    ПРЕДСЕДАТЕЛ:/п/ 

                                                                                                     ВАСИЛ ПЕТРОВ